***שלום לכולם!***

***להלן תקצירים לקורסים לכיתות ג' דוברי עברית וכיתות ד' דוברות ערבית***

**בניית משחקים עם ריהאן עמאר**

**קורס בניית משחקים הוא קורס שבו לומדים התלמידים את יסודות המחשוב ונותן לתלמידים להיכנס לאווירה דיגיטלית דרך שילוב כלים טכנולוגיים שונים בהוראה ובלמידה התמחות מקצועית בפיתוח משחקי מחשב לכל סוגי הפלטפורמות, במהלכו מעניק כלים ומיומנויות נרחבות הנחוצים להשתלבות במשחקים לימודים וכאן התלמידים מפעילים החשיבה הדיגיטלית.**

**משחקי חשיבה עם  תומר בנו**

**מדוע מתחפשים בחודש תשרי? (התשובה בסוף)**

**הקורס "משחקי חשיבה" הינו קורס העשרה ייחודי הכולל שעשועי לשון מרתקים, אתגרי חשיבה, חידות איורים ומשחקים שונים המפתחים את מיומנויות החשיבה ואת יכולת הסקת המסקנות, לצד פיתוחן של יצירתיות, יכולת מילולית, ומיומנויות זיכרון וריכוז. כמו כן, במהלך השיעורים יילמדו שיטות ו"טריקים" לפיצוח יעיל ומהיר של חידות הגיון, כשהשעשוע והמשחק מהווים חלק בלתי נפרד מהשיעורים. חשוב לציין כי התלמידים הינם שותפים פעילים בשיעורים, ובין היתר הם יחברו בעצמם הגדרות, חידות איורים, בעיות מילוליות וכן חידות שונות ומקוריות אותם יציגו.**

**אז מדוע מתחפשים בחודש תשרי? כי-פורים...**

 **צילום עם ריהאן עמאר
קורס צילום הוא קורס שבו משלבים למידת טכניקה ומיומנות לצד יצירתיות והבעה אישית. השיעורים כוללים לימודי טכניקות של הצילום, סיורי צילום בשטח, תרגולים מעשיים, הבעה אישית דרך דיון וניתוח עבודות של התלמידים. בנוסף להקניית עקרונות הצילום ויכולת שליטה במצלמה, אנו רואים חשיבות רבה בפיתוח השפה האישית של כל תלמיד .**

**בישול מדעי עם נסרין סלאלחה**

**תהליך הבישול דומה לעבודת מדען במעבדה. כשמבשלים מזון הוא עובר תהליכים שונים והתוצאות ניכרות בטעם, בריח, בצבע ובמרקם של התבשיל. כדי ליצור מזונות שונים, בריאים וטעימים יותר חשוב להבין את התהליכים שעובר המזון במהלך בישולו - בכך נעסוק בקורס הזה. בכל יחידה נחקור: כיצד בנוי החומר? כמה מומלץ לצרוך? מה קורה לו במטבח? ונקנח במתכון.**

**שם הקורס: מגירות הנפש  עם זהר כהן**

**"כל אדם הוא יוצר, כל אדם אמן" (בוייס). אמנות הינה שפה שיש בה יכולת ביטוי אישי ואתגר יצירתי. במהלך הסדנה אנו נפגשים ומתנסים במגוון נושאים מתחום האמנות: רישום, ציור בצבע , הדפס, ופיסול. נחשף לאמנית ביאנקה אשל גרשוני, יוצרת ייחודית. יצירתה תהווה מעין סיפור מסגרת לתרגילים ולהכרות מעמיקה יותר עם אמנות ישראלית ועולמית. מגירות הנפש הנו חלון לעולמם של הילדים, חלון יצירתי מלא צבעים וחומרים. התלמידים מפתחים לעצמם "לוח עבודה" ייחודי ומגוון ביצירות שונות אשר יצטרפו לעבודה אחת שלמה ומקיפה. הסדנה מאפשרת לילדים לגלות משהו על עצמם, על כתב ידם האמנותי, על ייחודם, ובכך הם הופכים לחוקרים המיישמים מוצר ויזואלי המשקף אותם.**

**אומנות טבע עם זכייה ואקים**

**בקורס אומנות טבע לומדים איך להשתמש ולצייר בחפצים מהטבע -כמו עלים ,אבנים ,ענפיים ואדמה .**

**לומדים על אמנים שונים ומקבלים  מהם  השראות ליצירות שלנו, מצירים ומפסלים בפלסטלינה, חוקרים עצים שונים ומוזרים בעולם, מציירים בצל ואור, חוקרים יצירות מחומר ממוחזר ולומדים על חשיבת המחזור, לומדים על סוגי הצבעים ומייצרים צבעים טבעיים מצמחים.**

**שם הקורס: אוצר החשיבה עם לייא סלאלחה**

**תקציר: בקורס אוצר החשיבה נכיר את עולם המספרים וחידות קסומות שדורשות חשיבה לא שגרתית, באמצעות פעילויות ומשחקים נלמד על קבוצות שונות ומגוונות של מספרים כמו מספרי ערפד, מספרי ארבע על ארבע..., וגם על מתמטיקאים שהייתה להם השפעה לגילויים וחקר בתחום המתמטיקה עד היום. נהנה ונפעיל דרכי חשיבה ואסטרטגיות לפתרון בעיות במגוון נושאים מתמטיים, נתמודד עם פענוח חידות שונות- כולל חידות הצפנה של מספרים ותרגילים, וגילוי ביטויים מתמטיים שהחליפו.**

**שווה לנסות עם ניסרין סלאלחא**

**תקציר: בקורס שווה לנסות נבצע ניסויים מדעיים פשוטים אך מפתיעים, מלווים בהסברים, חידות, משחקים וסרטונים, שיובילו אתכם צעד אחר צעד בשביל לגילוי תופעות ביומיום מפתיעות ומרתקות. נחקור אותם ונגלה מה גורם להן.**

**ננסה להבין כיצד פועל העולם הסובב אותנו, התלמידים יפתחו חשיבה ביקורתית ישאלו שאלות מעמיקות יבנו תוצרים ויבצעו ניסויים.**

**נחקור תגובות כימיות, וחוקים פיזיקליים וננסה לבנות תוצרים כדי להבין איך הם פועלים על מה משפיעים וממה מושפעים.**

**גלילאו עם ניסרין סלאלחא**

**תקציר: בקורס גלילאו נלמד על המצאות חשובות בהיסטוריה והמצאות ישראליות, נבחן את ההשפעות של המצאות על חיינו הפרטיים ועל חיי האנושות כולה. השתמשנו במיומנויות חקר על מנת לאתר אינפורמציה רלוונטית בנושא, למדנו איך לעשות חיפוש מושכל של חומר רלוונטי במקורות מידע שונים.**

**גן חיות מעיסת נייר עם זכייה ואקים**

**נלמד על נושא המחזור בכללי ועל התהליכים בהם חומרי פסולת עוברים עיבוד ופירוק לחומרי הגלם השונים מהם הם מורכבים, על מנת שניתן יהיה לעשות שימוש חוזר באותם חומרי גלם לשם ייצור מוצרים חדשים. חומרים הניתנים למיחזור מחולקים למספר קטגוריות מרכזיות: חומר אורגני, נייר וקרטון, פלסטיק, זכוכית, גזם, ומתכת.**